open-index/open-wikipedia-markdown huggingface dataset:
אאובסילאוס

**אאובסילאוס** (שם מדעי: *Eobasileus*; מילולית: "מלך-שחר מכותר") הוא סוג נכחד של יונק גדול בן לסדרת הדינוצרטים שחי בתקופת האאוקן שחי לפני 48-42.9 מיליון שנה באמריקה הצפונית. בתוך סוג זה נכלל מין אחד - *Eobasileus cornutus*, שהתגלה ב-1872 ותואר בידי החוקר המפורסם אדוארד קופ.

## מאפיינים
יונק קדום זה היה הגדול שבבני סדרתו והוא הגיע לאורך 4 מטרים, לגובה 2.1 מטר בכתפיו ולמשקל של מעל 4 טונות, גדול מכל קרנף או יונק צפון אמריקני. כמו לקרובו היואינטתריום במראה הגולגולת שלו הזכיר קרנף אך לא היה קרוב אמיתי. הגולגולת הייתה בעלת 3 רכסי קרניים דומים לקרני ג'ירף שבלטו ממצחו, מעל חלל העיניים וגם מעל החוטם כמו קרנף. ייתכן שהם צופו בעור קשה. הלסתות של האאובסילאוס היו בעלי ניבים ארוכים שבלטו מבחוץ ואולי נועדו לעזור ליצור להילחם עם יריבים או נגד טורפים.

למרות מראהו המאיים הוא היה אוכל צמחים איטי בעל מוח קטן שרעה בערבות ומספר חוקרים סוברים שהיה בעל אורח חיים אמפיבי. כנראה שהוא נכחד עם התייבשות סביבתו הלחה.

## גלריית תמונות

קובץ:Eobasileus cornutus NT.jpg
קובץ:Eobasileus cornutus skull (Field museum).jpg|גולגולת האאובסילאוס
קובץ:Eobasileus.png
קובץ:Eobasileus Uintatherium.jpg|אאובסילאוס לצד קרובו היואינטתריום


## קישורים חיצוניים

קטגוריה:בעלי חיים שתוארו ב-1872
קטגוריה:טקסונים שתוארו בידי אדוארד דרינקר קופ
קטגוריה:דינוצרטים
קטגוריה:מגה-פאונה של הפלאוגן באמריקה הצפונית
קטגוריה:יונקים שחיו באאוקן באמריקה הצפונית
קטגוריה:מאובני טקסונים שתוארו ב-1872
I Can't Get Enough

**I Can't Get Enough** (בעברית: **אני לא יכול לקבל מספיק**) הוא שיר באנגלית וספרדית של הזמר והמפיק בני בלנקו, הזמר הפוארטו ריקני והמפיק טייני, הזמרת האמריקאית סלינה גומז, והזמר הקולומביאני ג'יי באלווין.

השיר יצא לאור כסינגל ב-28 בפברואר 2019, ונשלח לתחנות הרדיו כבר ב-12 במרץ 2019. השיר נכלל מאוחר יותר באלבום האולפן המשותף של בלנקו וגומז *[[I Said I Love You First]]* (2025).

## רקע
שיתוף הפעולה בין ארבעת יוצרי הסינגל יצא לפני כן כהצצה דרך חשבון האינסטגרם של סלינה גומז. זאת לאחר שפרסמה כמה תמונות שלה בהן היא הופיעה עם מספר תלבושות של בני בלנקו שמאוחר יותר הופיעו בקליפ עצמו שיצא עבור השיר. בסמוך לכך, חשפה גומז גם את שם הסינגל.

ג'יי באלווין סיפר למגזין "בידור הלילה" (*Entertainment Tonight*) שגומז שרה בשפה האנגלית בשיר בפעם השנייה שלה, (כאשר הפעם הראשונה שלה היה בשיר "Taki Taki" יחד עם אוזונה וקארדי בי, עם די ג'יי סנייק), בזמן שהוא שר בספרדית.

באלווין אף כינה את גומז כבן אדם צנוע. בראיון אחר, באלווין אמר שטייני (מפיק השיר) הזמין אותו להשתתף בשיר, תוך שהוא אמר לו שזה עתיד להיות להיט בינלאומי.

## קליפ
הווידאו-קליפ שצולם עבור השיר יצא לאור ב-12 במרץ 2019.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי בני בלנקו
קטגוריה:שירי סלינה גומז
קטגוריה:שירי ג'יי באלווין
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי בני בלנקו
קטגוריה:שירים שנכתבו על ידי סלינה גומז
קטגוריה:שירים שנכתבו על ידי טייני
קטגוריה:שירים שהופקו על ידי בני בלנקו
קטגוריה:שירים על מיניות
טניולאביס

ממוזער|גולגולת של היצור
**טניולאביס** (שם מדעי: *Taeniolabis*) הוא סוג של יונק קדום מהסדרה הקדומה מולטיטוברקולטה (*Multituberculata*), אשר התפתחה בקרטיקון לצד הדינוזאורים. הוא חי בראשית עידן הקנוזואיקון בתקופת הפלאוקן לפני 64–65 מיליון שנה באמריקה הצפונית. מאובניו נחקרו ב-1882 בידי החוקר הידוע אדוארד קופ ובסוגו נכללו 2 מינים.

הטניולאביס היה הגדול שבבני סדרתו כשהמין *Taeniolabis taoensis* הגיע למשקל של 100 ק"ג. במראהו הוא דמה לבונה ענקי בעל גולגולת באורך 15 ס"מ והכיל זוג חותכות ענקיות שנבנו כמו איזמל, אך למעשה כלל לא היה יונק שלייני והיה מראשוני יונקי הקנוזואיקון לצד קרוביו כמו הקטופסליס  ובני הסדרה כימולסטיים. הוא היה כנראה ניזון מזרעים ומקליפות עצים.

המאובנים של יונק נכחד זה התגלו במונטה, ניו מקסיקו וויומינג וכן בססקצ'ואן שבקנדה. ככל הנראה הוא חי ביערות גשם לחים שהיו באותה תקופה באזורו. כמה חוקרים סוברים שבשל רגליו הקצרות הוא התפתח כמו בונה לחיים אמפיביים בנהרות ובביצות.

## קישורים חיצוניים

קטגוריה:בעלי חיים שתוארו ב-1882
קטגוריה:טקסונים שתוארו בידי אדוארד דרינקר קופ
קטגוריה:מולטיטוברקולטה
קטגוריה:יונקים שחיו בפלאוקן באמריקה הצפונית
קטגוריה:מגה-פאונה של הפלאוגן באמריקה הצפונית
מולטיטוברקולטה

ממוזער|איור ''Catopsbaatar''
ממוזער|מאובן של ''Kryptobaatar''
ממוזער|מאובן של ''Tombaatar''
**מולטיטוברקולטה** (שם מדעי: Multituberculata) היא סדרה של יונקים נכחדים קדומים מאוד שהחלו להתפתח מתחילת תור היורה, הצליחו לשרוד את הכחדת הקרטיקון הגדולה ושרדו עד לתקופת האאוקן.

מיני קבוצה זו היו בין המצליחים שביונקי המזוזואיקון וכללו מעל 200 מינים שונים. הם היו קדומים מיונקי השליה ומבני קבוצת המטאתריה ואף מהקבוצה הכוללת תריה (Theria). אין לקבוצה זו קרובים כיום. בני הקבוצה היו יונקים קטנים שהזכירו סנאים או חדפים והייתה לחלקם גולגולת בעלת לסתות כשל חולדה או מכרסם כלשהו, מה שמעיד שבעליהם היו צמחוניים או לפחות אוכלי כל. עם זאת מבנה הלסתות נעו בצורה שונה מזו של מכרסמים. השיניים היו מכוסות בגבשושיות בולטות בדומה לקקטוסים, מה שנתן לבני הקבוצה את שמם.

ככל הנראה ממבנה האגן הם היו יולדים צאצאים חיים והללו היו חיים בכיס כמו של קנגורו.

לאחר הכחדת הקרטיקון מינים גדולים יותר הופיעו והגדול שבבני הסדרה, הטניולאביס הגיע עד למשקל 100 ק"ג. עם זאת הם לא הצליחו להתחרות עם יונקי השליה המפותחים מהם ונכחדו עד לסוף האאוקן.

## מיון
*תת-סדרה Cimolodonta
***משפחה Boffiidae
***משפחה Cimolomyidae - בה המניסקסוס והכימולומיס
***משפחה Eucosmodontidae
***משפחה Kogaionidae
***משפחה Microcosmodontidae
**קבוצה Paracimexomys group
**על-משפחה Djadochtatherioidea
***משפחה Sloanbaataridae
***משפחה Djadochtatheriidae
**על-משפחה Ptilodontoidea
***משפחה Neoplagiaulacidae
***משפחה Ptilodontidae - בה הפטילודוס
***משפחה Cimolodontidae
**על-משפחה Taeniolabidoidea
***משפחה Taeniolabididae - בה הקטופסליס
***משפחה Lambdopsalidae
*תת-סדרה Plagiaulacida
***משפחה Albionbaataridae
***משפחה Allodontidae
***משפחה Eobaataridae
***משפחה Paulchoffatiidae
***משפחה Pinheirodontidae
***משפחה Plagiaulacidae
***משפחה Zofiabaataridae
*תת-סדרה Gondwanatheria (?)
***משפחה Sudamericidae
***משפחה Ferugliotheriidae
***משפחה Groeberiidae

## קישורים חיצוניים

* 

*
קטגוריה:בעלי חיים שתוארו ב-1884
קטגוריה:טקסונים שתוארו בידי אדוארד דרינקר קופ
קטגוריה:מאובני טקסונים שתוארו ב-1884
פירותריום

**פירותריום** (שם מדעי: *Pyrotherium*; מילולית: "בהמת אש") הוא סוג של יונק גדול, בן לסדרת הפירותראים אשר חי בתקופת האוליגוקן לפני 28.7-27 מיליון שנה מימינו באמריקה הדרומית. הוא דמה במראהו לפיל וחי באזור תצורות סרמיינטו (Sarmiento Formation) שבארגנטינה ובתצורות סאלה (Salla Formation) שבבוליביה. המאובנים הראשונים שלו התגלו ב-1888 במכתש אפר געשי, מה שנתן לו את שמו.
## מאפיינים
הפירותריום היה מהגדולים שבפרסתנים של אמריקה הדרומית הקדומה והוא הגיע לאורך 3 מטרים, לגובה 1.5 מטר בכתפיו ולמשקל מרבי של מעל 3,500 ק"ג. הגולגולת שלו הייתה מוארכת ובעלת חדק גדול כמו של טפיר אשר נועד ללחך צמחייה מהעצים. היו לו זוג ניבים קדמיות משתי הלסתות שפנו החוצה בצורה מוזרה. מבנה גופו דמה לזה של קרנף או היפופוטם והוא היה נמוך ובעל רגליים חזקות שיזרו את משקלו. ייתכן שהיה בעל אורח חיים אמפיבי.

למעשה לא היה בינו כל קשר לפילים או לפרסתן חי כלשהו אלא הוא השתייך לקבוצת הפרסתנים הדרום אמריקאים - מרידיונגולטיים.

## קישורים חיצוניים

קטגוריה:בעלי חיים שתוארו ב-1888
קטגוריה:מרידיונגולטיים
קטגוריה:יונקים שחיו באוליגוקן באמריקה הדרומית
קטגוריה:מגה-פאונה של הפלאוגן באמריקה הדרומית
קטגוריה:טקסונים שתוארו בידי פלורנטינו אמחינו
קטגוריה:מאובני טקסונים שתוארו ב-1888
קטגוריה:טקסונים שהתפתחו באוליגוקן
סיג'ילמסזאורוס

**סיג'ילמסזאורוס** (שם מדעי: *Sigilmassasaurus*; משמעות השם: "לטאת סיג'ילמסה") הוא סוג של דינוזאור טורף גדול ממשפחת הספינוזאוריים, אשר חי בצפון אפריקה בסוף הקרטיקון לפני 100-94 מיליון שנה, באזור בו כיום מצוי מדבר סהרה. הוא קרוי על שם הימצאותו בקרבת העיר הקדומה סיג'ילמסה, מרוקו ומאובנים נוספים נמצאו במצרים. נמצאו ממנו רק כמה חוליות ועצם אגן. הוא נקרא בשם ב-1996 בידי החוקר דייל ראסל. עם זאת במשך שנים נחשב למין של ספינוזאורוס.
## מאפיינים
טורף זה היה קרוב ביותר לדינוזאור העצום ספינוזאורוס, הגדול שבתרופודים מעולם והוא הגיע לאורך 8.3-13 מטרים ולמשקל של 7-7.5 טונות. כמו קרובו העצום הוא הכיל מפרש גבוה עשוי עצם מעל גבו. למרות גודלו הוא כנראה היה דו-רגלי אשר חיפש מזון מיימי או של דינוזאורים איטיים ששוטטו בסביבתו. הוא חי לצד קרובו הספינוזאורוס והטורפים העצומים קרכרודונטוזאורוס, בחרייזאורוס ודלתדרומאוס וכן התנין העצום סרקוסוכוס.

בדומה לקרוביו למשפחה הוא היה בעל מבנה לסתות שנועד להקל בחישה ובתפיסה של דגים ויצורי מים דומים במהירות. בתקופה בה חי מדבר סהרה היה מכוסה בנהרות בהם שוטטו דגי ענק כמו האונכופריסטיס.

## קישורים חיצוניים

קטגוריה:בעלי חיים שתוארו ב-1996
קטגוריה:טקסונים שתוארו בידי דייל ראסל
קטגוריה:ספינוזאוריים
קטגוריה:דינוזאורים שחיו בקרטיקון עליון באפריקה
קטגוריה:מרוקו: מאובנים
קטגוריה:מצרים: מאובנים
קטגוריה:מאובני טקסונים שתוארו ב-1996
ברכילופוזאורוס

**ברכילופוזאורוס** (שם מדעי: *Brachylophosaurus*; מילולית: "לטאה קצרת-כרבולת") הוא סוג של דינוזאור בעל "מקור-ברווז" ממשפחת ההדרוזאוריים אשר חי באמריקה הצפונית לפני 78 מיליון שנה בסוף הקרטיקון.

## מאפיינים
המאובנים שלו התגלו ב- בתצורת נהר ג'ודית במונטנה ובתצורות אולדמן שבאלברטה. סוג זה הוגדר ב-1953 בידי החוקר האמריקאי-קנדי היהודי צ'ארלס מורטרם שטרנברג והוא השתייך למין *Brachylophosaurus canadensis*. החוקר ג'ק הורנר גילה מין שני, *Brachylophosaurus goodwini* ב-1988 אך חלק מהחוקרים סוברים שמדובר על אותו המין.

הברכילופוזאורוס היה בעל בליטה נמוכה על הגולגולת שהזכירה מבנה של צלחת ואולי נועדה להגן על הגולגולת. חלק מהחוקרים סברו שהוא שימש להתגוששות בין הזכרים כמו זכרי יעלים אך מבנה הראש היה חלש מדי לצורך זה. בדומה להדרוזאורים אחרים הוא היה בעל סוללת שיניים טוחנות בפיו שנועדו ללחך צמחייה קרקעית והוא היה בעל חלל אף גבוה וגדול, כמו אצל קרוביו הקריטוזאורוס והגריפוזאורוס. החוקר גרגורי ס. פאול העריך את גודלו ב-11 מטרים ומשקל של 7 טונות. הוא היה בעל רגליים ארוכות וזנב ארוך וגבוה.

ממצאי הדינוזאור, שחלקם גילו מומיות בעלות איברים משומרים ואפילו תיעוד אפשרי של טפילים מציגים דינוזאורים חולים שלקו בגידולים בגופם ובסרטן. 

דינוזאור זה רעה בעדרים גדולים סביב נהר ג'ודית, אולי לצידם של אוכלי עשב נוספים כמו האלברטצרטופס, הג'ודיצרטופס והפרזאורולופוס. אויבו העיקרי היה הדספלטוזאורוס.

## קישורים חיצוניים

קטגוריה:בעלי חיים שתוארו ב-1953
קטגוריה:זאורולופיים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי צ'ארלס מורטרם שטרנברג
קטגוריה:מאובני טקסונים שתוארו ב-1953
בירגר שברג

**בירגר שברג** (בשוודית: **Birger Sjöberg**, נהגה לערך - בירייר שבר,  6 בדצמבר 1885 ונרסבורג -
30 באפריל 1929, וקשה) היה משורר, מלחין, זמר יוצר, סופר, ועיתונאי שוודי. נודע במיוחד הודות למקבץ שיריו המולחנים "Fridas Bok" (ספרה של פרידה) ולרומן "Kvartetten som Sprängdes" (הרביעייה שהתפרקה) המספר על ההימורים במניות הבורסה בשנות ה-20 של המאה ה-20 ומאמצי השיקום.
בתחילת דרכו היה שברג עיתונאי וכתב שירים בזמנו הפנוי. ספר הבכורה שלו "הספר של פרידה" התקבל באהדה על ידי הקהל והמבקרים כאחד. אחרי סיור הופעות נסוג שברג מאור הזרקורים והתמקד בכתיבה.

אחרי מותו, בשנת 1929 פורסמה סדרה חדשה של שירי זמר שיצר וכן אנתולוגיה משירתו.

## ביוגרפיה
בירגר שברג נולד בעיירה ונרסבורג, במערב שוודיה. להוריו הייתה חנות בגדים. העסק פשט את הרגל כששברג היה בן 13. מאז נאלצה המשפחה, לרבות שברג ושני אחיו, להתמודד עם קשיים כלכליים רבים.
בבית הספר ציוניו היו גרועים, מה שגרם לנשירתו מהלימודים ללא תעודה. עובדה זו הותירה בו מועקה כבדה לשאר חייו. החליט ללמוד צילום
ואחר כך עבד מספר שנים כמוכר בחנות. בשנת 1906 עבר לגור בסטוקהולם, בה השיג משרת עיתונאי בעזרת אחיו יסטה שברג.
כעבור שנה עבר להלסינגבורג בדרום המדינה וחי שם כסופר פרי לנסר וכזמר-יוצר.

שברג נפטר בשנת 1929 בגיל 44 עקב דלקת ריאות.

שברג חונן בכושר משחק פארודי ומופעיו ריתקו את הקהל, עם זאת, בחייו הפרטיים היה ביישן ונשאר רווק כל חייו.

## יצירתו
עוד מנעוריו שברג כתב והלחין שירים שזכו בהערכה רבה אצל חבריו ובחוג מכריו. רבים משיריו מוקדשים לעיירת הולדתו, אותה כינה "לילה פריז"
Lilla Paris - "פריז הקטנה" 
בשיריו הלך שברג בעקבות מסורת שוודית מיוחדת, אשר נודעה לציבור הרחב, במאה ה-18, לרוב עקב יצירותיו של המשורר והמלחין קארל מיקאל בלמן (1795-1740) - שיריו היו בעלי מנגינה פשוטה ועממית, אך תובעניים מבחינה ספרותית ואמנותית.
רק בשנת 1922 בלחץ חבריו, פרסם שברג את שיריו בקובץ בשם "הספר של פרידה "*Fridas Bok"*.
השירים מתארים באירוניות את אהדת חיי העיירה השוודית ואת אהבת המחבר לפרידה, אך אם פרידה הייתה אדם ממשי בשר ודם לא ידוע עד היום.
הקלילות לכאורה של השירים משכיחה לפעמים את התחכום האמנותי שבם - כמו אצל היינריך היינה, למשל - בין תמימות לאירוניה, בין הרגש הכן והפארודיה של אותו הרגש, בין רצינות לבדיחות הדעת
ה"ספרה של פרידה" זכה להצלחה גדולה. שברג עשה ביצועים של שיריו בסיורי הופעות בכל רחבי שוודיה. על אף פחד הקהל של האמן הפך סיור זה למסע ניצחון ממש. עד לימינו רבים משירי פרידה נשארו פופולריים והם מושרים לעיתים קרובות.

## פרסים ואותות הוקרה
*1929 -הפרס הלאומי של שוודיה לספרות. הסופר, בהיותו על ערש דווי כבר לא היה מודע להענקת הפרס.

## מבחר יצירות
**Fridas Bok* (ספרה של פרידה) 1922
**Kvartetten Som Sprängdes* (הרביעייה שהתפרקה) 1924
**Kriser Och Kransar* (משברים וזרי דפנה) 1926
**Fridas Andra Bok* (ספרה האחר של פרידה) 1929
**Minnen Från Jorden* (זכרונות מכדור הארץ) 1940

## קישורים חיצוניים

* 
* 

## הערות שוליים

קטגוריה:משוררים שוודים
קטגוריה:סופרים שוודים
קטגוריה:זמרים-יוצרים
קטגוריה:ילידי 1885
קטגוריה:נפטרים ב-1929
מגנפאוליה

**מגנפאוליה** (שם מדעי: *Magnapaulia*) הוא סוג של דינוזאור ממשפחת ההדרוזאוריים אשר חי באמריקה הצפונית בתור הקרטיקון לפני 73 מיליון שנה. מאובניו התגלו בבאחה קליפורניה, מקסיקו. דינוזאור זה התגלה כבר ב-1981 אך נחשב במשך שנים למין למבאוזאורוס. רק ב-2012 הופרד לסוג עצמאי. משמעות שמו היא: "magnus" - "גדול" ו-"apaulia" - שמו הקודם של פרופ' פאול ג. האגה הבן . משמעות שם המין הוא: "רחב זנב".

המגנפאוליה דמה במראהו ללמבאוזאורוס אך היה גדול ממנו. הוא הגיע לאורך של 15-16.5 מטר ולמשקל של מעל 23 טון, דבר ההופך אותו לאחד מגדולי הדינוזאורים בעלי המקור. נמצאו גם פרטים קטנים יותר באורך 12.5 מטרים. ההדרוזאור היה לוחך צמחייה בעל כרבולת גדולה דמוית-כיפה שנועדה להשמיע תרועות או לשמש כבליטה מינית. הרגליים היו קצרות יחסית אך הזנב ארוך ורחב מאוד. הגוף היה מכוסה בקשקשים רחבים בעובי 4 ס"מ ואולי צופה באוסטאודרם.

דינוזאור זה השתייך לתת-המשפחה *Lambeosaurinae*, בה הלמבאוזאורוס, הקוריתוזאורוס וההיפקרוזאורוס.

## קישורים חיצוניים

קטגוריה:לאמבאוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:מקסיקו: מאובנים
קטגוריה:טקסונים שתוארו בידי פיטר דודסון
מועד זיכרון ופיוס לאלה שאיבדו את חייהם במלחמת העולם השנייה

[225px|ממוזער|שמאל|שער המגזין [כוכבים ופסים מ-8 במאי 1945]]
**מועד זיכרון ופיוס לאלה שאיבדו את חייהם במלחמת העולם השנייה** (באנגלית: **Time of Remembrance and Reconciliation for Those Who Lost Their Lives during the Second World War**) הוא מועד זיכרון בינלאומי שנקבע על ידי העצרת הכללית של האו"ם לזכר קרבנות מלחמת העולם השנייה. תחולת המועד נקבעה לימים 8 ו-9 במאי. בימים אלו הוכרז בשנת 1945 על סיום מלחמת העולם השנייה באירופה. המלחמה תמה גם באוקיינוס השקט ב-2 בספטמבר, עם כניעת יפן.

המועד נקבע בהחלטה מס' 26/59 של העצרת הכללית, שנתקבלה ב-22 בנובמבר 2004, לקראת מלאת 60 שנים לסיומה של מלחמת העולם השנייה. ההחלטה קבעה בין היתר כי העצרת הכללית מודעת לקיומם של ימי זיכרון שונים למלחמה במדינות שונות, וכי היא מזמינה את המדינות חברות האו"ם, ארגונים לא-ממשלתיים ואנשים בכלל לציין בדרך ראויה את אותם ימים או את המועד שנקבע בהחלטה, או את כולם, וזאת כמחווה כלפי כל קרבנות המלחמה.

## ראו גם
* יום הניצחון באירופה
* יום הניצחון (9 במאי)
* יום הניצחון על יפן

## קישורים חיצוניים
* 
* על המועד, באתר האו"ם
* החלטה 26/59 של העצרת הכללית, באתר האו"ם

מלחמת העולם השנייה
קטגוריה:אירועים בחודש מאי
קטגוריה:בעקבות מלחמת העולם השנייה
קטגוריה:מלחמת העולם השנייה: אבידות והנצחה
לנצ'יה סופרג'ולי

**לנצ'יה סופרג'ולי** (באיטלקית: **Lancia Superjolly**) היא מסחרית מתוצרת יצרנית הרכב האיטלקית **[[לנצ'יה]]**, באמצעות חטיבת הרכבים המסחריים "Lancia Veicoli Industriali"  אשר יוצרה בין השנים 1963–1970  
## תצורות "לנצ'יה סופרג'ולי"

* מסחרית 
* משאית קלה
* טנדר
* אמבולנס

## "לנצ'יה סופרג'ולי"
* סדרה ראשונה - יוצרו 1,674 יחידות
* סדרה שנייה - יוצרו 1,272 יחידות
* יוצרו 3 גדלים של "בסיסי גלגלים: 2,550 מ"מ, 3,110 מ"מ, 3,650 מ"מ
* מנוע הנעה קדמית
* מתלים - קפיץ עלים רוחבי יחיד

## תמונות

קובץ:Lancia Superjolly.jpg | "לנצ'יה סופרג'ולי"
קובץ:1970 Lancia Superjolly car transporter, rear right.jpg | "לנצ'יה סופרג'ולי", שנת 1970
קובץ:1970 Lancia Superjolly car transporter, interior.jpg | "לנצ'יה סופרג'ולי", שנת 1970 - מבט לתא הנהג
קובץ:1970 Lancia Superjolly car transporter, front right.jpg | "לנצ'יה סופרג'ולי", שנת 1970


## ראו גם
* לנצ'יה

## קישורים חיצוניים

* 
* 

## הערות שוליים

קטגוריה:מכוניות מסחריות
קטגוריה:משאיות
קטגוריה:דגמי מכוניות שהושקו ב-1963
סופרג'ולי
קטגוריה:כלי רכב איטלקיים
היפסיבמה

**היפסיבמה** (שם מדעי: *Hypsibema*; משמעות השם מיוונית: "פסיעה גבוהה" שמות מדעיים לשעבר: **Neosaurus** ו-**Parrosaurus**) הוא סוג של דינוזאור צמחוני בן לקבוצת האורניתופודה שהיה קרוב לבני המשפחה הדרוזאוריים. דינוזאור זה חי באמריקה הצפונית לפני 75 מיליון שנה ומאובנים בצפון בצפון קליפורניה ובמיזורי בידי החוקר הידוע אדוארד קופ ב-1869 והשתייך למין *Hypsibema crassicauda*. מין נוסף, *Hypsibema missouriensis* התגלה בידי החוקרים דונלד ביירד וג'ק הורנר ב-1979 ונחשב לגדול יותר. המאובנים העיקריים שלו היו חוליות זנב רחבות ועצמות של גפיים.

ההיפסיבמה היה דמוי-הדרוזאור גבוה מאוד, אשר נחשב בתחילה למין של זאורופוד. הוא הגיע עד לאורך 10.7 מטרים, לגובה 4 מטרים בכתפיים ולמשקל של 3-4 טונות. דינוזאור זה היה בעל ראש רחב בעל מספר שיניים רבות בפנים הלוע והבסיס היה מכוסה במקור. הוא ניזון מרעייה של צמחי קרקע לאורך מערב אמריקה.

המין *Hypsibema missouriensis* הוא הדינוזאור הלאומי של מדינת מיזורי בארצות הברית.

## קישורים חיצוניים

קטגוריה:דמויי הדרוזאורים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1869
גלוואץ'

**גלוואץ**' (בהונגרית: **Galvács**) הוא כפר קטן במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה, גם בגלוואץ' חל פיחות משמעותי בכמות האולוסיה ברבות השנים, מ-472 תושבים בשנת 1880 עבור ב-102 תושבים בשנת 2013 ועד 78 תושבים בלבד בשנת 2018.

בגלוואץ' התגוררו מעט יהודים.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
אגרסג

**אגרסג** (בהונגרית: **Égerszög**) הוא כפר זעיר במחוז בורשוד-אבאוי-זמפלן שבצפון מזרח הונגריה.

באגרסג התגוררו מעט יהודים.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונגריה: כפרים
קטגוריה:מחוז בורשוד-אבאוי-זמפלן
הנגאץ'

**הנגאץ**' (בהונגרית: **Hangács**) הוא כפר קטן במחוז בורשוד-אבאוי-זמפלן שבצפון מזרח הונגריה.
בהנגאץ' התגוררו מעט יהודים ובמקום קיים בית קברות יהודי בו כ-20 מצבות.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
לאדבשניה

**לאדבשניה** (בהונגרית: **Ládbesenyő**) הוא כפר קטן במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם בכפר חל פיחות משמעותי בכמות התושבים החל מ-559 תושבים בשנת 1941, 291 תושבים בשנת 2013 ו-285 תושבים בשנת 2018.

בלאדבשניה התגוררו מעט יהודים.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
אורורק

**אורורק** (מקובל גם הכתיב **או'רורק**; באירית: **Ó Ruairc**; באנגלית: **O'Rourke**) הוא שם משפחה שמקורו אירי

קטגוריה:שמות משפחה
קטגוריה:שמות משפחה איריים
לנצ'יה ג'וטה

**לנצ'יה ג'וטה** (באיטלקית: **Lancia Jota**) הם סדרות משאיות, וסדרת אוטובוסים מתוצרת יצרנית הרכב האיטלקית **[[לנצ'יה]]**, אשר יוצרו בין השנים 1915–1935.

דגמי "לנצ'יה ג'וטה" נבנו במספר תצורות של "בסיס גלגלים" (מ-3,000 מ"מ ועד 5,180 מ"מ).
ממוזער|310px|אוטובוס "Lancia Eptajota" שהוסב למשאית

## דגמים "לנצ'יה ג'וטה"
* "Jota" – יוצר בין השנים 1915–1920, יוצרו 2,131 יחידות, עבור הצבא המלכותי האיטלקי, לעזור למאמץ המלחמתי במלחמת העולם הראשונה. דגמי "Jota" אשר יוצרו במהלך מלחמת העולם הראשונה, היוו כ-2/3 מכל ייצור כלי הרכב של "לנצ'יה" לתקופה.
* "Djota" – יוצר בין השנים 1915–1919, יוצרו 170 יחידות.
* "Triota" – יוצר בין השנים 1921–1922, יוצרו 256 יחידות.
* "Tetrajota" – יוצר בין השנים 1921–1928, יוצרו 417 יחידות.
* "Pentajota normale" – יוצר בין השנים 1924–1929, יוצרו 2,191 יחידות כולל הדגם הקצר.
* "Pentajota corto" – יוצר בין השנים 1924–1933.
* "Esajota" – אוטובוסים – יוצר בין השנים 1927–1935, יוצרו 13 יחידות.
* "Eptajota normale" – יוצר בין השנים 1927–1935, יוצרו 1,985 יחידות, כולל הדגם הארוך.
* "Eptajota allungato (LWB)" – יוצר בין השנים 1927–1935.

## ראו גם
* לנצ'יה

## קישורים חיצוניים

## הערות שוליים

קטגוריה:משאיות
קטגוריה:דגמי אוטובוסים
קטגוריה:דגמי מכוניות שהושקו ב-1915
ג'וטה
קטגוריה:כלי רכב איטלקיים
קטגוריה:כלי רכב צבאיים
לאנג'ואוזאורוס

**לאנג'ואוזאורוס** (שם מדעי: *Lanzhousaurus*) הוא סוג של דינוזאור צמחוני בן לקבוצת האורניתופודה אשר חי בתחילת הקרטיקון לפני 130 מיליון שנה. המאובנים שלו התגלו בידי חוקרים סינים ב-2005 במחוז גאנסו, סין. סוג זה כלל מין יחיד - *Lanzhousaurus magnidens*. הוא קרוי על שם העיר הגדולה לאנג'ואו, בקרבתה נמצא.

דינוזאור זה הכיל לסת תחתונה ענקית באורך של 1 מטר שהיו בה שיניים גדולות ועבות, גדולות יותר מכל אוכל עשב אחר שהיו בעלי ציפוי שגדל במהירות רבה. במראהו דמה הדינוזאור לאיגואנודון והיה קרוב רחוק שלו. הדינוזאור הדומה לו ביותר הוא הלורדוזאורוס (Lurdusaurus) מאפריקה. האורך של היצור הגיע ל-10 מטר ומשקלו ל-6 טון, כמו פיל אפריקני. למרות גודלו הוא יכל להזדקף ולעמוד על 2 כדי לנוע מהר.

## קישורים חיצוניים

קטגוריה:בעלי חיים שתוארו ב-2005
קטגוריה:טקסונים שתוארו בידי יו האילו
קטגוריה:אורניתופודה
קטגוריה:דינוזאורים שחיו בקרטיקון תחתון באסיה
קטגוריה:מאובני טקסונים שתוארו ב-2005
דונלד שופ

**דונלד קאראן שופ** (באנגלית: **Donald Curran Shoup;** 24 באוגוסט 1938 – 6 בפברואר 2025) היה פרופסור במחלקה לתכנון עירוני באוניברסיטת קליפורניה בלוס אנג'לס (UCLA), ככלכלן הוא מזוהה עם הזרם הג'ורג'יסטי. בספרו משנת 2005, *"[[העלות הגבוהה של חנייה בחינם|העלות הגבוהה של חניה בחינם]]",* סוקר שופ את ההשלכות השליליות של תקני החניה ומסתמך במידה רבה על תובנות "ג'ורג'יסטיות" לגבי שימוש אופטימלי בקרקע וצדק חלוקתי. בשנת 2015 הוענק לו "פרס המצוינות הלאומי לתכנון פורץ דרך" מטעם האגודה האמריקאית לתכנון.

## שנותיו הראשונות ותחילת הקריירה
שופ נולד בלונג ביץ', קליפורניה, בשנת 1938. כשהיה בן שנתיים, משפחתו עברה להוואי בעקבות עבודתו של אביו בצי האמריקני. הוא הגיע לניו הייבן, קונטיקט, בסוף שנות החמישים בזמן שהעיר הייתה בשיא הקמתם של חניונים גדולים ובעיצומה של בניית כביש מהיר בלב מרכז העיר וכן פרויקטים נוספים של התחדשות עירונית. הוא קיבל את התואר הראשון מאוניברסיטת ייל בהנדסת חשמל וכלכלה ואת הדוקטורט בכלכלה בשנת 1968. לאחר סיום הדוקטורט שלו הוא עבר מערבה להמשך המחקר כבתר דוקטורנט בכלכלה במכון למדיניות ציבורית ב-UCLA. ב-1970 הגיע לאוניברסיטת מישיגן ולאחר ארבע שנים כפרופסור שם חזר שופ ב-1974 ל-UCLA כפרופסור חבר לתכנון ערים. ב-1980 הפך לפרופסור מן המניין.

## חניה
בתחילת הקריירה האקדמית שלו התמקד שופ במימון ציבורי ומיסוי קרקעות. בשנת 1975 החל שופ ללמוד את נושא החניה לאחר שנחשף לעבודת תזה שמצאה ששיעור העובדים במחוז לוס אנג'לס הנוהגים לבד ברכב לעבודה כפול משיעור העובדים במרכז לוס אנג'לס הנוהגים לבד ברכב לעבודה בעיקר בשל הזמינות של חניה בחינם. שופ החל לבחון את מרכזיותה של החניה בקשר בין תחבורה לשימושי הקרקע והשלכותיה על הערים, הכלכלה והסביבה. בשנת 2004, במאמר שכותרתו "המקור האידיאלי להכנסות הציבוריות ברמה המקומיות", טען שופ שיש ליישם מדיניות מס לחניה עירונית ולתחבורה.

לפי התאוריה של שופ, תפוסת מקומות חניה ברחוב בשיעור של 85 אחוז תאפשר את השימוש היעיל ביותר בחניה הציבורית. כאשר התפוסה באזור מסוים עולה על 85%, כלי רכב המגיעים ליעד נאלצים לתור כמה דקות עד למציאת מקום חניה פנוי. זמן החיפוש הקצר יחסית לכל מכונית יוצר באופן מפתיע עומס תנועה גדול, כי בדרך כלל בזמני שיא כלי רכב רבים מחפשים חניה בו זמנית. עומס תנועה זה יוצר בזבוז זמן ודלק ומגביר את זיהום האוויר. שופ מכנה את התופעה של נהיגה מיותרת בחיפוש אחר חניה במחיר נמוך כ"שיוט אחר חניה" (*cruising for parking*).

מחקרו על חניית עובדים הוביל לחקיקת חוק פדיון החניה בקליפורניה על מנת להפחית את שיעור הנוהגים לבדם למקום העבודה. מחקריו על מדיניות החניה העירונית הובילו ערים רבות לגבות מחירי חניה המשקפים יותר את היחס בין הביקוש וההיצע ולהקדיש את ההכנסות מאגרת החניה למימון ושיפור שירותים ציבוריים אחרים. לעיתים, ניסיונות להפוך את התאוריה של שופ הלכה למעשה, מעוררים מחלוקת.

שופ היה עמית המכון האמריקאי למתכננים מוסמכים. הוא כיהן כמנהל המכון ללימודי תחבורה וכיו"ר המחלקה לתכנון ערים באוניברסיטת קליפורניה בלוס אנג'לס. הוא שימש כחוקר אורח באוניברסיטת הוואי, באוניברסיטת קיימברידג', ובבנק העולמי.

## ביבליוגרפיה
### ספרים

### מאמרים נבחרים

## קישורים חיצוניים

* 

* חניה באקו-ויקי

## הערות שוליים

קטגוריה:בעלי תואר דוקטור מאוניברסיטת ייל
קטגוריה:סגל אוניברסיטת מישיגן
קטגוריה:סגל אוניברסיטת קליפורניה בלוס אנג'לס
קטגוריה:דפים עם תרגומים שלא נסקרו
קטגוריה:אמריקאים שנולדו ב-1938
קטגוריה:אמריקאים שנפטרו ב-2025
לינדה מזרחי

**לינדה מזרחי-אמזלג** (נולדה ב-5 באוקטובר 1982) היא סופרת ישראלית ומוציאה לאור.

## ביוגרפיה
מזרחי נולדה בתל אביב וגדלה בחולון. בצה"ל שירתה בחיל הרפואה ולאחר השחרור עבדה כקוסמטיקאית. תחילה ניהלה בלוג אינטרנטי בשם "הרומן הרומנטי". לאחר שכתבה את ספרה הראשון, "תפסתי אותך", החליטה להוציא את הספר באופן עצמאי. לשם כך הקימה בשנת 2015 חנות אינטרנטית חדשה לממכר ספרים בשם "ביבוקס ספרים ברשת". בתחילה נמכרו באתר ספריה בלבד, אך כיום החנות משווקת גם ספרים של כותבים אחרים, בגרסה דיגיטלית ומודפסת כאחד.
* בשנת 2016 הקימה מזרחי את הוצאת 'יהלומים', שעיקר עיסוקה הוא הוצאה לאור של ספרות מקור רומנטית, ובין היתר פרסמה את כל ספריה של עדי חזיזה.
* בשנת 2017 הקימה את הוצאת 'אדל' המתמחה בהוצאה לאור של רבי מכר בין־לאומיים מהז'אנר הרומנטי־ארוטי.
* בשנת 2019 הקימה את הוצאת 'מטאור', המתמחה בהוצאה לאור של ספרי מתח רבי מכר בין־לאומיים וספרי עזרה עצמית.
מזרחי נשואה, אם לשלושה ומתגוררת בבאר יעקב. בנוסף לעבודתה כמוציאה לאור, מזרחי מעבירה גם הרצאות וסדנאות כתיבה.

### ספריה
כתבה טרילוגיית ספרים בשם "גולד" - הספר הראשון בהם הוא "תפסתי אותך" (2015, עצמאית), הספר השני הוא "עכשיו תורי" (2016, עצמאית) והספר השלישי הוא "לקחת סיכון" (2017, יהלומים). כתבה את הספר "בטווח הסכנה" בשיתוף פעולה עם הסופרת פאני רצר, והוא ראה אור בשנת 2018 בהוצאת 'יהלומים'. ספרה החמישי, "בין המילים" ראה אור בשנת 2018 בהוצאת 'יהלומים', תורגם לאנגלית ונמצא במגעים להפקתו לסרט. הספר "לחיות את הרגע" ראה אור בתחילת שנת 2019 בהוצאת 'יהלומים', ונכנס לעשירייה הפותחת של רשת צומת ספרים בחודש מרץ. בנוסף לספרים אלו, מזרחי פרסמה גם שני סיפורים קצרים באנתולוגיות - "יותר מסתם אגדות" ו"חלומות בהקיץ".

## קישורים חיצוניים
* 
* 
* .
* .
* "תקראו, תתאהבו, תחיו" - ראיון באתר 'התנועה הרומנטית' עם לינדה מזרחי.
* על הסופרת לינדה מזרחי וספריה באתר 'סימניה'.
* פארוק, מאחוריך. על האישה שעומדת מאחורי הרומנים הרומנטיים - כתבה באתר 'און־לייף'.
* .
* .
* תוכנית הבוקר 'פותחים יום' עם אלעד זוהר ונועה רוזין בערוץ 13. 2 באוגוסט 2019.
* הילה טימור אשור, הטרנד הלוהט בישראל: ספרים ארוטיים, באתר ישראל היום, 24 בנובמבר 2019.
* תוכנית רדיו ברשת ב’ אצל ורד יפתחי גרין, 5 באפריל 2020.
* כל-כך כיף להתאהב מחדש בכל ספר, כתבה במגזין סטימצקי, 14.2.22
* 
* מרכז הספר והספריות, להזמנת הרצאה – לינדה מזרחי.
* פנינת תרבות, הרצאות וכיתות אמן, לינדה מזרחי.
* תיאטרון הפרינג' באר שבע,  ויליאם גולד על במת התיאטרון, סופרת רבי המכר מגיעה לערב מיוחד בו יומחזו קטעים נבחרים מטרילוגיית גולד על ידי שחקני תיאטרון הפרינג'. 23 באוקטובר 2022.

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:מו"ליות ישראליות
קטגוריה:מו"לים ישראלים
קטגוריה:באר יעקב: אישים
קטגוריה:חולון: אישים
קטגוריה:ישראליות שנולדו ב-1982
קטגוריה:ישראלים שנולדו ב-1982
סול דה אמריקה

**קלוב סול דה אמריקה** (בספרדית: **Club Sol de América**) הוא מועדון כדורגל פרגוואי מהעיר וייה אליסה. המועדון נוסד בשנת 1909 וכיום משחק בליגת העל הפרגוואית. המועדון זכה בשתי אליפויות הליגה, האחת בשנת 1986 והשנייה בשנת 1991.

## תארים והישגים
* **[[ליגת העל הפרגוואית]]:**
: **זכייה (2):** 1986, 1991
* **ליגת המשנה הפרגוואית:**
: **זכייה (3):** 1965, 1977, 2006

## קישורים חיצוניים
* 

קטגוריה:קבוצות כדורגל פרגוואיות
קטגוריה:קבוצות כדורגל שהוקמו ב-1909
פטרונטו

**קלוב אתלטיקו פטרונטו דה לה חובנטוד קתוליקה** הוא מועדון כדורגל ארגנטינאי מהעיר פרנה שבפרובינציית אנטרה ריוס. המועדון נוסד ב-1 בפברואר 1914 וכיום משחק בליגת העל הארגנטינאית.

המועדון שיחק לראשונה בליגת העל הארגנטינאית בשנת 1978. בדצמבר 2015, פטרונטו חזרה לליגה זו.

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:קבוצות כדורגל שהוקמו ב-1914
קטגוריה:אנטרה ריוס
ניומאר

**ניומאר** (בהונגרית: **Nyomár**) הוא כפר קטן במחוז בורשוד-אבאוי-זמפלן שבצפון־מזרח הונגריה. נכון לתחילת שנת 2021, בכפר מתגוררים 268 תושבים.

## יהדות ניומאר

מיעוט מתושבי ניומאר לאורך השנים היו יהודים. 

במקום קיים עדיין בית קברות יהודי.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
אלירן טל

**אלירן טל** (נולד בשנת 1977) הוא איש תקשורת ישראלי המשמש דובר עיריית חיפה. קודם לכן היה עיתונאי באתר התקשורת ניוז חיפה והקריות, הכתב המדיני-פוליטי של ערוץ 20 ולפני כן, הכתב הצבאי של ערוץ 1.

## ביוגרפיה
אלירן טל נולד וגדל בחיפה. למד בבית הספר הריאלי. את דרכו העיתונאית החל עוד בבית הספר התיכון, ככתב נוער בעיתון "ראש 1". אחרי שירותו הצבאי ביחידה 8200, החל לכתוב ב"ידיעות חיפה". בהמשך עבר לחדשות המקומיות של HOT בצפון. עם הקמת "ישראל היום" הצטרף למערכת העיתון וסיקר את אזור חיפה והגליל.

בשנים 2008–2017 עבד ברשות השידור ושימש תחילה ככתב מקומי לענייני חיפה והצפון. בתקופה זו, ב-2012 הקים את תא העיתונאים בחיפה והיה יושב הראש הראשון שלו עד 2014. בהמשך היה במשך כשנתיים וחצי הכתב הצבאי של ערוץ 1.

עבד מאז 2017, ככתב המדיני-פוליטי של ערוץ 20. הגיש לעיתים את התוכנית היומית של הערוץ, "אולפן פתוח" ולקראת מערכת הבחירות לכנסת ה-21 החל גם להגיש תוכנית שבועית בשם "בוחרים ב-20".

באוקטובר 2017 פרסם טל בערוץ שאחד עשר רופאים ערבים-ישראלים מעמותת רופאי השיניים הערבים בישראל, ובראשם פח'רי חסן, שהשתתפו בכנס בקולומביה סירבו לשיר את ההמנון הישראלי "התקווה" ותמורת זאת שרו את המנון הרשות הפלסטינית. הרופאים הגיבו כי לא שרו את ההמנון פדאא'י, אלא את המנון עיראק (موطني), שנכתב בידי הפלסטיני אבראהים טוקאן והיה מקובל בעבר כהמנון הפלסטיני, ובעקבות כך תבעו את הערוץ בסך של 800 אלף ש"ח. הערוץ הגיב שמדובר בטעות בתום לב, משום שההמנונים היו מוצגים זה ליד זה בוויקיפדיה העברית. במסגרת הליך גישור הגיעו הצדדים לפשרה, שבה ישלם הערוץ 90 אלף ש"ח.

בשנת 2020 לאחר שעבד כעיתונאי באתר ניוז חיפה והקריות, עזב את תחום העיתונאות ועבר לשמש דובר עיריית חיפה. בכתבות באתר ice והעין השביעית אודות המינוי, נטען כי הוא קיבל את המינוי לאחר סדרת כתבות בהן "ליטף" את קליש וסגנה נחשון צוק. במסגרת תפקידו כדובר, העלה ערוץ וידאו עירוני במתכונת של מהדורת חדשות וראיונות, המציג עצמו כערוץ אקטואליה מוניציפלי, אשר גרר ביקורות הטוענות כי הוא מסקר באופן חד צדדי ומגמתי את פעילותה של ד"ר עינת קליש רותם כראש עיריית חיפה.

לטל תואר ראשון בתקשורת ותואר שני במינהל ציבורי.

פרסם ספר בשם "עדות חיה". הספר מתאר את פעילותו של שמעון סבג ויד עזר לחבר, ברתימת סיפוריהם של ניצולי שואה המחדדים את פועלו של סבג.
## חיים אישיים
טל הוא אב לשניים.

## ראו גם
* נועם אמיר
* אמיר איבגי

## קישורים חיצוניים

* 
* 
* מדגם מהכתבות האחרונות של אלירן טל  באתר ערוץ 20
* 
* 
* "התקשורת מתעלמת מכמעט 4 מיליון תושבים שבחרו לא לגור בגוש דן", באתר Ice, ספטמבר 2012

## הערות שוליים

קטגוריה:אנשי טלוויזיה ישראלים
קטגוריה:סגל ערוץ 20
קטגוריה:סגל ישראל היום
קטגוריה:כתבים מדיניים ישראלים
קטגוריה:כתבים צבאיים ישראלים
קטגוריה:הערוץ הראשון: שדרנים ומנחים
קטגוריה:בוגרי בית הספר הריאלי
קטגוריה:ישראלים שנולדו ב-1977
יום הקול העולמי

**יום הקול העולמי** (באנגלית: **World Voice Day** - **WVD**) הוא אירוע שנתי המתקיים ב -16 באפריל ומוקדש לחגיגת התופעה של הקול. המטרה היא להדגים את החשיבות העצומה של הקול בחיי היומיום של כל האנשים. קול הוא היבט קריטי של תקשורת יעילה ובריאה, ויום הקול העולמי מביא למודעות גלובלית בנוגע למניעת בעיות קול, שיקום קול, הכשרת קול באופן אמנותי וחקר תפקוד הקול ושימושיו. המטרה של יום הקול העולמי היא לעודד להשתמש בקול עבור עבודה או הנאה וללמוד לטפל בקול; וכן, כדי לתמוך במחקר על הקול.

הפקת קול נלמדת וממומשת בתחומים רבים כגון רפואה, פתולוגיה של שפת הדיבור, מוזיקה, פיזיקה, פסיכולוגיה, פונטיקה, אמנות וביולוגיה.

יום הקול העולמי נקבע ל-16 באפריל עם המטרות העיקריות של הגברת המודעות הציבורית לחשיבות הקול והעירנות לבעיות הקול.

חגיגה זו החלה בברזיל בשנת 1999 בתור יום הקול הלאומי הברזילאי. זו הייתה תוצאה של יוזמה מעורבת של רופאים, פתולוגים דוברי שפה ומורים לזמרה שהיו שייכים לאגודה הברזילאית לטיפוח הקול ("Sociedade Brasileira de Laringologia e Voz – SBLV’"), תחת נשיאותו של ד"ר נדיו סטפן. בעקבות היוזמה הברזילאית הצטרפו מדינות אחרות, כמו ארגנטינה ופורטוגל וכך יום הקול הלאומי של ברזיל הפך ליום הקול הבינלאומי. בארצות הברית, היום הפך לרשמי בשנת 2002 ובאותו שנה האירוע זכה לשם 'יום הקול העולמי' (‘World Voice Day’).

בשנת 2012 שלושה חוקרי קול, פרופסור יוהאן סאנדברג (שוודיה), פרופ' טקומסה פיץ' (אוסטריה), וד"ר פיליפה לא (פורטוגל) הזמינו מומחים מכמה מדינות לייסד אתר שירכז את החגיגות הבינלאומית של יום הקול. האתר רוכז על ידי פרופ' יוהאן סאנדברג וד"ר גלוסיה לאס סלומאו (ברזיל). כיום הקבוצה מורכבת מ-66 חברים היוזמים ומסייעים בתיאום האירועים עבור יום הקול העולמי בארצותיהם. בשנת 2018 התקיימו כמעט 600 אירועים ב-50 מדינות.

## קישורים חיצוניים

*  

קטגוריה:אירועים בחודש אפריל
קטגוריה:ימי מודעות
קטגוריה:קול
קטגוריה:דפים עם תרגומים שלא נסקרו
בן זיני

**בן זיני** (נולד ב-29 במאי 1996) הוא זמר, שחקן ואושיית רשת ישראלי.

## ביוגרפיה
זיני נולד בחדרה, כבן בכור ולו חמישה אחים קטנים. בנעוריו עבר עם משפחתו לתל אביב, והוא למד בתיכון אליאנס שבתל אביב, במגמת פסיכולוגיה וסוציולוגיה. זיני שירת בצה"ל בהנדסה קרבית. במהלך השירות התפרסם בזכות סרטון שהעלה לדף הפייסבוק "חיילים מצייצים" בו הוא מטפס על קטרפילר די-9. זיני החל להעלות סרטונים הומוריסטיים ברשתות החברתיות שזכו לצפיות רבות.

בשנת 2017 הוציא את הסינגל הראשון שלו – דואט עם בת זוגו, טיילור מלכוב, בשם "טיי", כצמד בשם בן זיני וטיילור. בהמשך, פרסמו זיני ומלכוב עוד מספר סינגלים יחד.

בשנת 2018 השתתף עם מלכוב בסדרה "החיים על פי בן וטיי", ששודרה בערוץ kidZ ב-HOT.

ב-2019 השתתף בעונתה השלישית של "האח הגדול VIP" ברשת 13, העפיל לגמר והגיע למקום השלישי. במרץ של אותה שנה הוציא יחד עם מלכוב ושי חי, יוצא תוכנית הריאלטי "האח הגדול" את השיר "נסיכה שלי". בנוסף, החל באותה שנה להשתתף גם בסדרה "התחנה" בערוץ KidZ ב-HOT.

החל מדצמבר 2019 משודרת בהוט סדרה המתח "תברחו", בה הוא משחק.

בפברואר 2020 השתתף בעונה השנייה של נינג'ה ישראל VIP במקצה 2 והגיע למקום החמישי. ביולי אותה שנה הוציא בן זיני את השיר "מאמי בוקר טוב". בדצמבר השתתף בעונה השלישית של "נינג'ה ישראל" במקצה ה-VIP והגיע למקום העשירי. ב-29 באפריל של אותה שנה הוציא את השיר "חלק ממני".

בשנת 2021 השתתף יחד עם מלכוב בעונה השלישית של תוכנית המציאות "זוג מנצח VIP" והיו לזוג השני שהודח. בדצמבר אותה שנה השתתף בעונה הרביעית של "נינג'ה ישראל" (הפעם לא במקצה ה-VIP), אך לא עבר את שלב המוקדמות.

במאי 2022 הוציא את השיר "הכול כלול עלי", וביולי את השיר "ילדה טובה".
ב-8 באוגוסט הוציא את השיר "מונשרי" עם אנאל ולנזי.

בשנת 2025 השתתף בעונה הרביעית של התוכנית "רוקדים עם כוכבים" בקשת 12 לצד הרקדנית ג'וליה שחר והודח בהדחה החמש עשרה.

## חיים אישיים
בשנת 2017 החל לצאת עם טיילור מלכוב, ובאפריל 2020 הם נפרדו.

מאוקטובר 2024 הוא בזוגיות עם הדוגמנית עדי הימלבלוי. 

בשנת 2022 נעצר אביו, יקותיאל זיני, בחשד שהבריח יחד עם שותפים, 36 ק"ג קוקאין מקולומביה לישראל, בתוך תיבות שהוצמדו לדופן של ספינת פחם שהפליגה לנמל חיפה.

## דיסקוגרפיה
### סינגלים

## קישורים חיצוניים

* 
* 

## הערות שוליים

קטגוריה:יוטיוברים ישראלים
קטגוריה:בוגרי תיכון אליאנס (תל אביב)
קטגוריה:מנחי ערוץ הילדים
קטגוריה:מתחרי האח הגדול (ישראל)
קטגוריה:זמרים ישראלים
קטגוריה:כוכבי רשת ישראלים
קטגוריה:משתתפי נינג'ה ישראל V.I.P
קטגוריה:מתחרי זוג מנצח VIP
קטגוריה:משתתפי נינג'ה ישראל
קטגוריה:מתחרי רוקדים עם כוכבים (ישראל)
קטגוריה:ישראלים שנולדו ב-1996
לנצ'יה 1Z / 1ZM

**לנצ'יה 1Z / 1ZM** (באיטלקית: **Lancia 1Z / 1ZM**) היו כלי רכב משוריינים מתוצרת יצרנית הרכב האיטלקית **[[לנצ'יה]]** אשר יוצרו באמצעות חברת ההנדסה האיטלקית "Gio. Ansaldo & C." , בין השנים 1916–1918.

דגמי "לנצ'יה 1Z / 1ZM" נטלו חלק במלחמת העולם הראשונה, המלחמה האיטלקית-אתיופית השנייה, מלחמת האזרחים בספרד, מלחמת העולם השנייה.

במלחמת העולם הראשונה הופעלו דגמי "לנצ'יה 1Z / 1ZM" על ידי הצבא המלכותי האיטלקי כנגד הצבא האוסטרו-הונגרי.

במלחמת העולם השנייה הופעלו דגמי "לנצ'יה 1Z / 1ZM" בצפון אפריקה, מזרח אפריקה, ממלכת אלבניה, במערכה במזרח אפריקה במלחמת העולם השנייה. חלק מדגמי "לנצ'יה 1Z / 1ZM" אשר היו במצב תקין, הופעלו על ידי מדינות הציר כולל גרמניה הנאצית לאחר הסכם שביתת הנשק עם איטליה במלחמת העולם השנייה שנחתם בספטמבר 1943.

## דגמים

* "1Z" - יוצרו 10 יחידות בשנת 1916, אב טיפוס הושק בשנת 1915.
* "1ZM" - יוצרו 110 יחידות בשנת 1918.

## "לנצ'יה 1Z / 1ZM"
* עובי שריון - 9 מ"מ.
* 6 אנשי צוות.
* 3 מכונות ירייה - 8 מ"מ, בדגם "1Z" - 1 מכונת ירייה 8 מ"מ.
* טווח פעולה - 300 ק"מ.

## תמונות

קובץ:111-SC-22242 - NARA - 55204184-cropped.jpg | לנצ'יה 1Z
קובץ:Ansaldo Lancia 1Z a les portes de Màlaga.jpg | לנצ'יה 1Z
קובץ:111-SC-21990 - NARA - 55203676-cropped.jpg | לנצ'יה 1Z
קובץ:Armored car model in the Musée des Blindés, France, pic-2.JPG | לנצ'יה 1Z
קובץ:Erbeutete itl.Panzerautomobile bei S.Tommaso. (BildID 15507045).jpg | לנצ'יה 1Z
קובץ:Bundesarchiv Bild 101I-005-0006-17, Jugoslawien, italienischer Panzerspähwagen.jpg |לנצ'יה 1ZM


## ראו גם
* לנצ'יה

## קישורים חיצוניים

## הערות שוליים

קטגוריה:שריוניות
1Z / 1ZM
קטגוריה:כלי רכב איטלקיים
קטגוריה:כלי רכב שהושקו ב-1915
קטגוריה:אמצעי לחימה במלחמת העולם הראשונה
קטגוריה:אמצעי לחימה איטלקיים במלחמת העולם השנייה
אריה כרוך

**אריה (ליאון) כרוך** (פברואר 1892, ט"ו בשבט ה'תרנ"ב – 28 באפריל 1983, ט"ו באייר ה'תשמ"ג) היה ממייסדי תנועת הצופים העבריים, ראש התנועה במשך שנים רבות ומורה וסגן מנהל בבית הספר הריאלי בחיפה.

## ביוגרפיה
כרוך נולד ליעקב בלבוב, גליציה (כיום אוקראינה). הוא התייתם מאביו בגיל 9. דודו נטל אותו תחת חסותו ושלח אותו ללמוד בבית הספר הריאלי בעיר. משם המשיך ללימודי הנדסת בניין ודרכים באוניברסיטה הפוליטכנית הלאומית של לבוב.

ב-1914 התחתן עם קלרה ופתח את קורס המדריכים הראשון של תנועת השומר הצעיר שהוקמה שנה קודם לכן בעירו. התנועה הייתה גלגול של אגודת ההתעמלות "דרור" שהוקמה על ידי ד"ר הנריק (צבי) שטרנר ב-1901. שטרנר פנה אל כרוך ב-1911 על מנת להקים גדודי צופים מבין חבריה של "דרור".

עם פרוץ מלחמת העולם הראשונה גויס כקצין, בדרגת לויטננט, לצבא אוסטריה, נפצע, חזר להשלים את לימודי ההנדסה ושב לחזית ליחידת נ"מ. אחרי שובו מהמלחמה החל לעבוד כמורה ומדריך בתנועת הנוער. הוא זה שגם ערך את ביטאוני התנועה.

ב-1920 עלה לארץ ישראל והשתלב בעבודות סלילת כבישים. אחר כך עבר לתל אביב שם עבד כפועל בניין וכמדריך למורי חינוך גופני, תחת ניהולו של צבי נשרי מורה בגימנסיה העברית הרצליה. נשרי הקים בגימנסיה את אגודת "הרצליה" שהייתה תנועה צופית.

כרוך עבר לחיפה, שם התקבל לעבוד כמורה למתמטיקה וגאומטריה בריאלי, ושם הקים ב-1925 אגודה מקבילה בשם "משוטטי בכרמל" שהיא המשכה של אגודת המשוטטים שהוקמה על ידי פנחס כהן. כהן, המורה לטבע של בית הספר, לא ראה עין בעין את אופייה הצופי של הקבוצה. כרוך הצליח לשכנע את ארתור בירם, מייסד ומנהל בית הספר הריאלי, בנחיצות החינוך הא-פורמלי. השבט (שם שנתן כרוך עצמו) הוקם בט"ו בשבט תרפ"ה (1925) שהוא גם יום הולדתו של כרוך. מאז ועד היום נחשב יום זה ל"יום ההולדת" של השבטים בישראל.

כשנה אחרי הקמת השבט, נסע כרוך על מנת להשלים את לימודיו בחו"ל.
ממוזער|מצבת אריה כרוך
אריה כרוך חתם בשם "מצביא שבט משוטטי בכרמל" על הצטרפות לתנועה הצופיות העולמית. מאחר שהתנועה הצעירה הייתה ללא שייכות פוליטית נתגלו משברי זהות בין חבריה. כרוך השתתף ב-1933 בכינוס של עשרים ושלושה מפקדי צופים משלוש הערים הגדולות, שבו הוחלט על . הוא נבחר לראש ההנהגה של תנועת הצופים וכתנועה א-מפלגתית החל לפעול להשגת חסות רשמית של מחלקת החינוך של הוועד הלאומי. חסות שנמשכת עד היום בידי משרד החינוך.

כמורה למתמטיקה הוציא כרוך מספר ספרי לימוד. כרוך קיבל את אות "יקיר חיפה" ב-1970. הוא נקבר בבית הקברות חוף הכרמל בחיפה, ועל מצבתו נחקק סמל תנועת הצופים העבריים. על שמו רחוב בשכונת רמת בגין בחיפה.

נשא לאישה את קלרה, בנו הוא ד"ר אילן עמית, גם הוא מתמטיקאי.

## לקריאה נוספת
* 

## קישורים חיצוניים

* 
* 
* 

## הערות שוליים

קטגוריה:תנועת הצופים בישראל
קטגוריה:אנשי העלייה השנייה
קטגוריה:אנשי חינוך ישראלים
קטגוריה:סגל בית הספר הריאלי
קטגוריה:ישראלים ילידי אוקראינה
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1892
קטגוריה:ישראלים שנפטרו ב-1983
שאולי הלוי

**שאולי הלוי** (נולד ב-20 במאי 1977) הוא במאי דיבוב, מפיק דיבוב ומדבב ישראלי.

## ביוגרפיה
הלוי נולד בישראל. הוא בוגר הסטודיו למשחק ניסן נתיב בירושלים.

ב-1997 החל הלוי לדבב באולפני תומיתות לצד המדבבים דן שצברג, אסף אבידן וגדי לוי. בין הסדרות בהן דיבב נכללות "בוב הבנאי" (מאק ורולי), "דגי דג הקשת" (נשכני), "נדב ידי זהב" (פיליפס), "הדרדסים" (גרגמל), "דן הדוור" (מר כהן ופקד משה), "פנדה ג'ין ג'ין" (גרימסטר), "פימפה" (ארמנדו), "רחוב החיות 64", "טוויניז" (מקס), "הילדים מארץ עוץ" ו"שלוש, שתיים, אחת - פינגווינים!" (קווין).

בשנת 2000 ביצע שירי פתיחה כגון "רולי פולי אולי", "צ'רלי צוק", "בית משותף" ו"בידאמן".

## חיים אישיים
הלוי נשוי והוא אב לשתיים, שאף הן עוסקות בדיבוב.

## קישורים חיצוניים
* 

קטגוריה:מדבבים ישראלים
קטגוריה:מפיקים ישראלים
קטגוריה:במאים ישראלים
קטגוריה:ישראלים שנולדו ב-1977
צדרפלטה

**צדרפלטה** (שם מדעי: *Cedarpelta*) הוא סוג של דינוזאור צמחוני ממשפחת האנקילוזאוריים. הוא חי במישורי אמריקה הצפונית בקרטיקון התחתון שלפני 116-109 מיליון שנה. המאובנים שלו התגלו ב-2001 בתצורות הרי צדר  שביוטה ומהם קיבל הדינוזאור את שמו. הסיומת "pelte" משמעה "משוריין", עקב מבנה הלוחיות הגרמיות שלו. המאובנים כללו בעיקר שרידי גולגולת שבורה וחסרת חוטם ולסתות. 

הצדרפלטה היה דינוזאור משוריין הולך על ארבע שעל פי החוקר גרגורי ס. פאול הגיע לאורך של 7 מטרים ולמשקל 5 טונות. כמה חוקרים סוברים שהיה יותר קטן. אורך ראשו הגיע ל-60 ס"מ והוא היה בעל גבות משולשות וחרטום משולש בעל מקור קטן ושיניים קטנות. בדומה למרבית קרוביו הוא היה בעל מבנה גרמי מכוסה גבשושיות עצם להגנה והיה בעל זנב ארוך בקצהו, אולי מכיל "אלה" קטנה להגנה נוספת. לדינוזאור זה היו רגליים אחוריות מעט גבוהות מהקדמיות.

הצדרפלטה היה קדום יחסית לשאר קרובי משפחתו כמו האנקילוזאורוס וייתכן שהשתייך לקבוצה קדומה מעט. הדינוזאור הקרוב אליו ביותר הוא השמוזאורוס ממדבר גובי במונגוליה.

## קישורים חיצוניים

קטגוריה:אנקילוזאוריים
קטגוריה:דינוזאורים שחיו בקרטיקון תחתון באמריקה הצפונית
קטגוריה:מאובני טקסונים שתוארו ב-2001
גוביזאורוס

**גוביזאורוס** (שם מדעי: *Gobisaurus*; מילולית: "לטאת גובי") הוא סוג של דינוזאור צמחוני בן למשפחת האנקילוזאוריים שחי בסין הפרהיסטורית לפני 92 מיליון שנה, בקרטיקון העליון.

מאובניו של הדינוזאור התגלו במשלחת מ-1959-1960 למדבר גובי של מונגוליה הפנימית, סין ומספר שלדים נוספים התגלו בין 1990 ל-1997. ממצאים אלה השתייכו למין דינוזאור אחד, *Gobisaurus domoculus* שקיבל את שמו ב-2001 מפיליפ קורי ושאו קסיג'ין (Zhao Xijin). המשמעות של שם המין היא: "נחבא מהנוף", עקב הימצאותו לאחר 3 חודשי חיפושים.
## מאפיינים
דינוזאור זה הגיע, ע"פ החוקר גרגורי ס. פאול לאורך 6 מטרים ולמשקל 2.5 טונות והוא היה מכוסה בגבשושיות גרמיות על פני גופו והוא היה קרובו של השמוזאורוס, מאותו אזור. אורך הגולגולת שלו הגיעה ל-46 ס"מ. הוא היה צמחוני בעל שורת שיניים אחוריות גדלות וקצה החרטום הגדול כוסה במקור קרני. לדינוזאור זה היו נחיריים בולטים גדולים מאוד.

ככל הנראה הוא היה סוג פרימיטיבי במשפחת האנקילוזאוריים ולעיתים משויך יחד עם השמוזאורוס הקרוב לתת-משפחה *Shamosaurinae*.

## קישורים חיצוניים

*
קטגוריה:בעלי חיים שתוארו ב-2001
קטגוריה:אנקילוזאוריים
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי פיליפ קורי
קטגוריה:מאובני טקסונים שתוארו ב-2001
הכרת ארצות הברית בריבונות ישראל על רמת הגולן

נשיא ארצות הברית, דונלד טראמפ, הצהיר ב-21 במרץ 2019 שארצו מכירה באופן מלא בריבונות הישראלית ברמת הגולן. ב-25 במרץ 2019 חתם טראמפ על הצהרה שמכירה בריבונות ישראל על רמת הגולן.

## ההצהרה
[מיקום [רמת הגולן, השטח שנכבש על ידי ישראל ב-1967|ממוזער|שמאל]]

ב-21 במרץ 2019 הצהיר הנשיא טראמפ כי "לאחר 52 שנים הגיע הזמן שארצות הברית תכיר באופן מלא בריבונות הישראלית ברמת הגולן, דבר חשוב מבחינה אסטרטגית וביטחונית לישראל וליציבות האזורית."

ארבעה ימים לאחר מכן, בטקס סמלי בבית הלבן במעמד ראש ממשלת ישראל, סגן נשיא ארצות הברית, מייק פנס, מייק פומפאו, ג'ארד קושנר, דייוויד פרידמן ואחרים, חתם טראמפ על הצהרה נשיאותית שמכירה בריבונות ישראל על רמת הגולן.

## תגובות

### בישראל
ראש ממשלת ישראל, בנימין נתניהו, הודה לנשיא טראמפ על ההצהרה. מאוחר יותר הודיע נתניהו כי בכוונתו לאשר הקמת יישוב חדש ברמת הגולן שייקרא רמת טראמפ, כמחווה על ההכרה.

ראש האופוזיציה, שלי יחימוביץ', אמרה כי "הצהרת טראמפ היא בעיקר סמלית, אך היא מבורכת ומשקפת את הקונצנזוס הישראלי לגבי מעמדה של רמת הגולן. [...] אין ספק שטראמפ מוסר את ההצהרה כדי להעניק בונוס לנתניהו במערכת הבחירות".

### בעולם
מזכ"ל האו"ם, אנטוניו גוטרש, אמר כי "מעמדו של הגולן לא השתנה". המהלך האמריקני גרר גינוי, ביקורת או דחייה מצד: האיחוד האירופי, בריטניה, גרמניה, צרפת, בלגיה, ספרד, פולין, דרום אפריקה, טורקיה, מצרים, הליגה הערבית, רוסיה, ערב הסעודית, בחריין, קטר, כווית, ירדן, עיראק, איראן, לבנון, יפן, קובה, אינדונזיה, קנדה, פקיסטן, סודאן, מלזיה, וסין.

ביוני 2021 דווח באתר "" כי ממשל ג'ו ביידן צפוי לסגת מהחלטתו של טראמפ, ולהודיע כי הוא אינו מכיר בריבונות הישראלית על רמת הגולן. גורם מדיני בישראל הכחיש כוונה כזו. זמן קצר לאחר הדיווח פרסמה מחלקת המדינה של ארצות הברית הצהרה רשמית לפיה מדיניות ארצות הברית בנוגע לרמת הגולן לא השתנתה, ודיווחים האומרים אחרת הם שקריים.

## ראו גם
* מעמדה המשפטי והבינלאומי של רמת הגולן
* הכרת ארצות הברית בירושלים כבירת ישראל

## קישורים חיצוניים
* 

## הערות שוליים

קטגוריה:2019 בארצות הברית
קטגוריה:2019 בישראל
קטגוריה:נשיאות דונלד טראמפ הראשונה
קטגוריה:רמת הגולן
קטגוריה:גבול ישראל–סוריה
קטגוריה:יחסי ארצות הברית – ישראל
נסדר מעגל גדול

"**נסדר מעגל גדול**" הוא שיר ילדים פופולרי אותו כתבה והלחינה שָׂרָה לֵוִי-תַּנַּאי. השיר בדרך כלל נלמד כבר בגני הילדים. השיר הופיע בספר/חוברת "בזמר ובמחול" בהוצאת "אורים", תשי"ג (1953), ובמהדורה נוספת בהוצאת הספרייה למוזיקה ע"ש נסימוב בשנת 1977.
שרה לוי-תנאי הייתה גם כוריאוגרפית, וכן עבדה כגננת, מה שהביא אותה להוסיף לשיר פן ריתמי, בו לכל כמה מילים יש תנועה ספציפית עליה חוזרים, וכן משחק תוך כדי שירה.

## מילות השיר
ממוזער|מעגל ילדים

נְסַדֵּר מַעְגָּל גָּדוֹל

וְנֵצֵאָה בְּמָחוֹל

כַּף נִמְחָא

נִסְתּוֹבֵבָה בְּשִׂמְחָה!

נסדר מעגל גדול

ונצאה במחול

רגל הך! רגל הך!

נסתובבה ונשמח

נסדר מעגל גדול

ונצאה במחול

כפוף הצד, כפוף הצד

רד לאט ואל תרעד

נסדר מעגל גדול

ונצאה במחול

מי עצוב? מי כפוף?

יש להיות גדול, זקוף

## ראו גם
* באנו חושך לגרש - שיר נוסף של שרה לוי-תנאי
* ליצן קטן שלי - שיר נוסף של שרה לוי-תנאי
## קישורים חיצוניים
* http://stereo-ve-mono.com/12224

## הערות שוליים

קטגוריה:שירי 1953
קטגוריה:שירים שנכתבו על ידי שרה לוי-תנאי
קטגוריה:שירי ילדים
CCTV-1

**CCTV-1** הוא ערוץ הטלוויזיה המרכזי בסין, והראשון שהחל לשדר במדינה. זהו ערוץ ציבורי, המופעל בידי הטלוויזיה המרכזית של סין.

## היסטוריה
### טלוויזיית פקינג (2 במאי 1958 - 30 באפריל 1978)
הערוץ מותג בתחילה כ"טלוויזיית פקינג (בייג'ינג)", והושק כניסיון ב-2 במאי 1958. השידורים הקבועים החלו באופן רשמי למשך 4 שעות וחצי מדי יום החל מ-2 בספטמבר 1958. לערוץ הוענק רישיון לשידורים יבשתיים חינמיים עד שנת 1960, וכידוע, השידורים מתקיימים עד היום. הערוץ החל לערוך ניסיונות שידור בצבע ב-1971, ומאוחר יותר ב-1972 השיק שידורי לוויין עבור אירועים מרכזיים. שידור מלא בצבע החל ב-1977. 

### הטלוויזיה המרכזית של סין (1 במאי 1978 - הווה)
ב-1 במאי 1978, שונה שם הערוץ ל"הטלוויזיה המרכזית של סין" (China Centarl Television או CCTV), באישור הוועד המרכזי של המפלגה הקומוניסטית הסינית. ב-1984 החל שידור לווייני מקומי, באמצעות הלוויין Song Dang Hong 2. ב-1988 החלו בשידורי סטריאו, ואילו בשנת 2002 עבר הערוץ לשידורים דיגיטליים. כעבור שנתיים, ב-1 באוקטובר 2004 החלו בערוץ בשידור רציף במשך 24 שעות ביממה. כמה שנים מאוחר יותר, ב-28 בספטמבר 2009 הוסבו שידורים אלו לשידורים בחדות גבוהה (HD).

## שעות שידור
כל שעות השידור המובאות הן לפיה שעון בייג'ינג:

## ראו גם
* BBC One
* הערוץ הראשון
* SVT1

## קישורים חיצוניים
* 

קטגוריה:ערוצי טלוויזיה סיניים
קטגוריה:הרפובליקה העממית של סין: טלקומוניקציה
ניובררזאורוס

**ניובררזאורוס** (שם מדעי: *Niobrarasaurus*) הוא סוג דינוזאור צמחוני בן לקבוצת האנקילוזאורים אשר חי באמריקה הצפונית לפני 87-82 מיליון שנה. דינוזאור זה התגלה ב-1995 בתצורות ניובררה  שבמערב קנזס וקיבל מהם את שמו. הוא השתייך למשפחת הנודוזאוריים והיה אולי קרובו של הנודוזאורוס.

ב-1930 נמצא בקנזס מאובן מהמין *Niobrarasaurus coleii* אשר שויך לסוג היירוזאורוס (*Hierosaurus*) ובהמשך עקב הבדלים שונים הועבר לסוג זה. מאובנים אלה עברו ב-2002 למוזיאון הטבע של סטרנברג בקנזס. המאובנים שלו היו קטועים ושבורים אך הוא היה קשור משפחתית לנודוזאורוס והיה בעל לוחיות שריון, גפיים קצרות וזנב ארוך אך חסר אלה בקצה. האורך שלו הגיע ל-6.5 מטרים.

דינוזאור זה חי לחופי הים הפנימי המערבי לצד דינוזאורים צמחוניים כמו הקלאוזאורוס וזוחלים ימיים שונים.

## קישורים חיצוניים

קטגוריה:נודוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1995
איינשטיין (מכתש פגיעה)

**מכתש איינשטיין** הוא מכתש פגיעה שנמצא בצידו המערבי של הירח. המכתש קרוי על שמו של הפיזיקאי היהודי אלברט איינשטיין. גרסה רחבה ולא רשמית פורסמה על ידי פטריק מור  בשנת 1939. באמצע המאה ה-20, המהנדס הוולשי יו פרסי וילקינס  קרא למכתש זה **מכתש קאראמואל** אחרי הסכולסטיקן הספרדי קתולי חואן קאראמואל אי לובקוביץ. המכתש היה מוכר בשם זה עד ל-1964 למרות שהאיגוד האסטרונומי הבינלאומי לא הכיר בשם זה.

## מאפיינים
מכתש איינשטיין הוא מהגדולים במכתשי הירח. עם זאת, הוא אחד ממכתשי הירח הקשים ביותר לתצפית מכדור הארץ בשל מיקומו בשפה המערבית של הירח. לפיכך מרבית המידע הידוע נאסף מתצפיות מהחלל.

קוטרו של מכתש איינשטיין מוערך בין 170 ל-193 קילומטר. זהו מכתש עתיק, עם דפנות שחוקות מאוד בשל פגיעות משניות רבות לאורך השנים. במרכזו ישנו מכתש קטן יותר, המכונה מכתש איינשטיין A, אשר נוצר בפגיעה מאוחרת יותר. מדידות טופוגרפיות מראות כי רוב רצפת המכתש מכוסה בשכבת עפר עבה שמקורה ככל הנראה במכתש הפגיעה הים המזרחי הסמוך.

## לקריאה נוספת

* The geologic history of the Moon, 1987, Wilhelms, Don E.; with sections by McCauley, John F.; Trask, Newell J. USGS Professional Paper: 1348. Figure 3.9 A (online)
* 


## קישורים חיצוניים

* 

* 


## הערות שוליים

קטגוריה:מכתשי פגיעה על הירח
קטגוריה:הנצחת אלברט איינשטיין
הספרוזאורוס

240px|ממוזער|איור אפשרי
**הספרוזאורוס** (שם מדעי: *Hesperosaurus*; מילולית: "לטאה מערבית") הוא סוג של דינוזאור ממשפחת הסטגוזאוריים אשר חי ביורה העליון לפני 156 מיליון שנה. מאובניו התגלו ב-1985 בתצורת מוריסון במונטנה ובויומינג. בסוג זה היה מין אחד, *Hesperosaurus mjosi* שקיבל את שמו ב-2001 מהחוקרים קנת' קרפנטר, קליפורד מילס וקרן קלוורד.

אורכו של דינוזאור זה הגיע ל-6-7 מטרים ומשקל ל-2-3.5 טונות. בצורתו דמה לסטגוזאורוס, קרובו הגדול יותר והוא היה בעל שתי שורות של מעל 10 לוחיות גדולות מעוגלות שהתחברו לחוליותיו ושימשו לחימום היצור. הראש היה קטן יחסית ובעל מקור צר ומעל 20 שיניים חלשות. כמו הסטגוזאורוס הוא היה בעל זנב עם 4 דורבנות גדולים ששימשו לדקירת אויבים אפשריים. כמה חוקרים סוברים שהוא היה בעל דו-צורתיות זוויגית בשל הבדלים בגודל הלוחיות.

ההספרוזאורוס חי במישורי אמריקה השופעים וליחך עלי מחטניים, ציקסים ושרכים. הוא התגונן מטורפים כמו האלוזאורוס באמצעות הצלפה של זנבו הדוקרני.

## קישורים חיצוניים

*
קטגוריה:סטגוזאוריים
קטגוריה:דינוזאורים שחיו ביורה עליון באמריקה הצפונית
קטגוריה:מאובני טקסונים שתוארו ב-2001